Source: http://asiointipalvelu.tampere.fi/fi-FI/Toimielimet/Yhdyskuntalautakunta/Kokous_12112019/Oikaisuvaatimus_rakennuttamisjohtajan_pa(112578)
Timestamp: 2019-11-12 14:27:47+00:00
Document Index: 6112242

Matched Legal Cases: ['§ 318', '§ 171', '§ 313', '§ 314', '§ 315', '§ 316', '§ 317', '§ 319', '§ 320']

Oikaisuvaatimus rakennuttamisjohtajan päätökseen kaatumistapaturmasta Jokirannankatu 21 kohdalla | Tampere esityslistat ja pöytäkirjat
Oikaisuvaatimus rakennuttamisjohtajan päätökseen kaatumistapaturmasta Jokirannankatu 21 kohdalla
Yhdyskuntalautakunta, kokous 12.11.2019
§ 318 Oikaisuvaatimus rakennuttamisjohtajan päätökseen kaatumistapaturmasta Jokirannankatu 21 kohdalla
TRE:4975/03.07.01/2019
Rakennuttajahortonomi Petri Kujala, puh 0500 628 295 ja lakimies Kim Pråhl, puh. 040 639 7578, etunimi.sukunimi@tampere.fi
Tampereen kaupungilta on anottu vahingonkorvausta kaatumistapaturmasta 02.08.2019 kirjatulla korvausvaatimuksella. Kaatumistapaturma sattui Jokirannakatu 21 kohdalla asianosaisen tekemän selvityksen mukaan joko 06.01.2019 noin klo 09.00 tai 13.01.2019. Kaatumisen seurauksena asianosainen loukkasi vasemman käden, josta repeytyivät jänteet.
Korvausanomus on hylätty rakennuttamisjohtajan päätöksellä 11.9.2019 § 171.
Oikaisuvaatimus voidaan tehdä joko laillisuus- tai tarkoituksenmukaisuusperiaatteella. Laillisuusperuste on olemassa, jos päätöksen tehnyt viranomainen on ylittänyt toimivaltansa tai päätös on syntynyt virheellisessä järjestyksessä, taikka on muuten lainvastainen.
Asianosainen ei oikaisuvaatimuksessaan tuo mitään sellaista uutta asiaan liittyvää tietoa, että kaupunkiympäristön palvelualue katsoisi kaupungilla olevan vahingonkorvauslain mukaista tuottamusta. Asiassa tulee myös huomioida, että esitetty tapahtumapäivä ja lääkärintodistus ovat keskenään ristiriidassa.
Rakennuttamisjohtaja on ollut toimivaltainen päättämään asiasta, päätös ei ole syntynyt virheellisessä järjestyksessä eikä se ole muutoinkaan lainvastainen. Asianosainen ei ole oikaisuvaatimuksessaan esittänyt tapahtuneesta mitään sellaista uutta tietoa, jonka vuoksi rakennuttamisjohtajan päätöstä tulisi myöskään tarkoituksenmukaisuusperiaatteella muuttaa.
Asianosainen, Milko Tietäväinen, Teemu Kylmäkoski, Kimmo Myllynen, Juha Antila, Petri Kujala, Lassi Jokinen / Infra, Jukka Kulmala / Infra, Tarja Onjukka
§ 313 Läsnäolo- ja puheoikeuden myöntäminen
§ 314 Asukas- ja yrityspysäköintilupa-alueen L perustaminen Petsamon itäosaan
§ 315 Poikkeamislupahakemus tontille Tyviraitti 1, Haukiluoma, asuinkerrostalon rakentaminen
§ 316 Linnainmaan asemakaava-alueen 8559 viheryleissuunnitelma
§ 317 Asemakaava nro 8759, Viiala, Talttatie 6, rakennusoikeuden lisääminen
§ 319 Viranhaltijoiden päätösten otto-oikeus
§ 320 Ajankohtaiskatsaus